|  |
| --- |
|  |

|  |
| --- |
| **KAUNO MIESTO SAVIVALDYBĖS KONTROLĖS IR AUDITO TARNYBA**  |
|  |

**Išankstinio tyrimo ataskaita**

**KAUNO MIESTO SAVIVALDYBĖS NUSTATYTŲ VIETINIŲ RINKLIAVŲ VIEŠAS IR VIDAUS ADMINISTRAVIMAS 2019-2020 METAIS**

2021 m. vasario 15 d. Nr. AP-1

Kaunas

Su audito ataskaita galima susipažinti

interneto puslapyje

[www.kaunas.lt](http://www.kaunas.lt)

**TURINYS**

IŠANKSTINIO TYRIMO TIKSLAS, APIMTIS IR METODAI 3

IŠANKSTINIO TYRIMO REZULTATAI 4

SAVIVALDYBĖS VIETINIŲ RINKLIAVŲ ANALIZĖ 7

VIDAUS KONTROLĖS APLINKOS VERTINIMAS, SUSIJĘS SU VIETINIŲ RINKLIAVŲ NUSTATYMU, RINKIMU IR KONTROLE 11

VIETINIŲ RINKLIAVŲ ADMINISTRAVIMO IR JŲ SURINKIMUI BŪDINGOS RIZIKOS 13

PRIEŽASTYS, DĖL KURIŲ SIŪLOMA BAIGTI AUDITĄ IŠANKSTINIU TYRIMU 18

SANTRUMPOS IR SĄVOKOS 19

**IŠANKSTINIO TYRIMO TIKSLAS, APIMTIS IR METODAI**

**Išankstinio tyrimo atlikimo pagrindas –** Kauno miesto savivaldybės (toliau – Savivaldybė) kontrolieriaus 2020-09-21 pavedimas veiklos auditui atlikti Nr. P-01-7.

**Išankstinio tyrimo tikslas –** įvertinti Kauno miesto savivaldybės nustatytų vietinių rinkliavų viešąjį ir vidaus administravimą 2019-2020 metais efektyvumo požiūriu, nustatyti problemas ir apsispręsti, ar tikslinga atlikti pagrindinį tyrimą.

**Išankstinio tyrimo subjektas** - Kauno miesto savivaldybė, kodas – 111106319 (toliau – Savivaldybės administracija).

**Audituojamas laikotarpis –** 2019 – 2020 metai.

**Audituojamas laikotarpis –** 2019 metai ir 2020 metai. Išankstinio tyrimo metu taikyti duomenų rinkimo ir vertinimo metodai bei naudoti informacijos šaltiniai:

|  |  |  |
| --- | --- | --- |
| Eil. Nr. | Metodas | Tikslai |
| 1. | Dokumentų peržiūra:teisės aktų, reglamentuojančių vietines rinkliavas, peržiūra;Savivaldybės skyrių, kurių veikla susijusi su savivaldybės vietinėmis rinkliavomis, pateiktų dokumentų peržiūra. | Išsiaiškinti ir surinkti įrodymus ar tinkamai vadovaujamasi norminiais dokumentais, reglamentuojančiais vietines rinkliavas. |
| 2. | Pokalbiai su Savivaldybės administracijos vadovybe, Savivaldybės skyrių, kurių veikla susijusi su savivaldybės vietinėmis rinkliavomis, vadovais | Susitikimuose aptarti Skyrių veiklos tikslus ir veiklos rezultatus. |
| 3. | Duomenų rinkimas ir analizė:2019-2020 metų duomenys apie gautas pajamas susijusias su savivaldybės vietinėmis rinkliavomis;Skyrių tikslų, uždavinių ir jų vertinimo kriterijų analizė. | Susipažinti su Skyrių 2019-2020 metų renkamais duomenimis;Įvertinti nustatytų vertinimo kriterijų įvykdymą. |

Išankstinio tyrimo metu naudoti duomenų rinkimo ir vertinimo metodai bei informacijos šaltiniai. Išankstinio tyrimo metu taikyti šie duomenų rinkimo ir vertinimo metodai:

-nagrinėjant teisės aktus, susijusius su audituojama sritimi; Klausimyno pateikimas ir pokalbiai su Kauno miesto savivaldybės administracijos skyrių darbuotojais, dokumentų peržiūra, stebėjimas, pokalbis, skaičiavimas, analizė, palyginamoji analizė, aprašymas, duomenų ieškojimas internetinėje erdvėje.

-analizuojant ir vertinant vidaus kontrolės aplinką audituojamame subjekte, susijusią su savivaldybės vietinių rinkliavų nustatymu, rinkimu ir kontrole.

Išankstinio tyrimasatliktas pagal Valstybinio audito reikalavimus[[1]](#footnote-1) ir Tarptautinius aukščiausiųjų audito institucijų standartus[[2]](#footnote-2).

Išankstinio tyrimo rezultatai teikiami: Savivaldybės merui, tarybos Kontrolės komitetui, administracijos direktoriui; skelbiami interneto tinklalapyje www.kaunas.lt.

Atliekant audito procedūras tikrinti ne visi duomenys, o tik tie, kurie susiję su pasirinkta audito apimtimi. Išankstinio tyrimo ataskaitoje pateikti tik audito metu atlikti ir nustatyti dalykai.

Atlikdami tyrimą darėme prielaidą, kad auditoriams pateikti duomenys yra teisingi, o dokumentų kopijos atitinka originalus.

**IŠANKSTINIO TYRIMO REZULTATAI**

Lietuvos Respublikos (toliau - LR) Rinkliavų įstatymas[[3]](#footnote-3) reglamentuoja rinkliavų nustatymą, rinkimą ir kontrolę.

Vietinė rinkliava – savivaldybės tarybos sprendimu nustatyta privaloma įmoka, galiojanti tos savivaldybės teritorijoje.

Savivaldybės taryba turi teisę savivaldybės teritorijoje nustatyti vietines rinkliavas *tik už:*

1. Leidimo atlikti kasinėjimo darbus savivaldybės viešojo naudojimo teritorijoje, atitverti ją ar jos dalį arba apriboti eismą joje išdavimą;

2. Leidimo prekiauti ar teikti paslaugas savivaldybės tarybos nustatytose viešosiose vietose išdavimą, kuriose teikiamos paslaugos, taip pat vykdoma prekyba nuo (iš) laikinųjų prekybos įrenginių, kioskų paviljonų, prekybai pritaikytų automobilių ar priekabų, lauko kavinių;

3. Leidimo įrengti išorinę reklamą savivaldybės teritorijoje išdavimą;

4. Leidimo organizuoti komercinius renginius savivaldybei priklausančiose ar valdytojo teise valdomose viešojo naudojimo teritorijose išdavimą;

5. Leidimo įvažiuoti mechaninėmis transporto priemonėmis į valstybės saugomas teritorijas, savivaldybių įsteigtus saugomus draustinius, jų paskelbtų kraštovaizdžio objektų teritorijas ir nustatytas vietinės reikšmės apsaugines zonas išdavimą;

6. Naudojimąsi savivaldybių tarybų nustatytomis vietomis automobiliams statyti[[4]](#footnote-4);

7. Komunalinių atliekų surinkimą iš atliekų turėtojų ir atliekų tvarkymą[[5]](#footnote-5);

8. Leidimo įrengti laikinus kilnojamus įrenginius savivaldybės teritorijoje (išskyrus prie valstybinės reikšmės kelių,privačiuose ir išnuomotuose valstybinės žemės sklypuose) išdavimą;

9. Naudojimąsi gyvenamųjų vietovių viešąja turizmo ir poilsioinfrastruktūra, kaip ji apibrėžta LR turizmo įstatyme, išskyrus vaikus iki 18 metų.

Vietinė rinkliava mokama į savivaldybės, nustačiusios vietinę rinkliavą, biudžeto sąskaitą.

Vietinių rinkliavų rinkimą kontroliuoja savivaldybės, nustačiusios vietinę rinkliavą, kontrolės ir audito tarnyba.

Pagal LR vietos savivaldos įstatymo 50 str. vienas iš Savivaldybių finansinių išteklių komponentų savivaldybėje yra vietinės rinkliavos, nustatytos pagal LR rinkliavų įstatymą, o pagal LR vietos savivaldos įstatymo 16 str. 2 d. 37 p. vienas iš išimtinių savivaldybės tarybos kompetencijos klausimų yra vietinių rinkliavų tarifų nustatymas įstatymų nustatyta tvarka.

*Kauno miesto savivaldybė, vadovaujantis LR rinkliavų įstatymu, Kauno miesto savivaldybės teritorijoje 2019 - 2020 metais buvo nustačiusi šias vietinių rinkliavų rūšis:*

-Vietinę rinkliavą už kasinėjimo darbus savivaldybės viešojo naudojimo teritorijoje, atitveriant ją ar jos dalį arba apribojant eismą joje (administruoja Savivaldybės administracijos Miesto tvarkymo skyrius);

-Vietinę rinkliavą už prekybą gatvėje (kioskai (paviljonai)) (administruoja Savivaldybės administracijos Licencijų, leidimų ir paslaugų skyrius);

-Vietinę rinkliavą už leidimo įrengti išorinę reklamą išdavimą (administruoja Savivaldybės administracijos Licencijų, leidimų ir paslaugų skyrius);

-Vietinę rinkliavą už leidimo organizuoti komercinius renginius savivaldybei priklausančiose ar valdytojo teise valdomose viešojo naudojimo teritorijose išdavimą (administruoja Savivaldybės administracijos Licencijų, leidimų ir paslaugų skyrius);

-Vietinę rinkliavą už naudojimąsi gyvenamųjų vietovių viešąja turizmo ir poilsio infrastruktūra (administruoja Savivaldybės administracijos Investicijų ir projektų skyrius);

-Vietinę rinkliavą už mechaninių transporto priemonių įvažiavimą į valstybės saugomas teritorijas (administruoja BĮ „Parkavimas Kaune“)[[6]](#footnote-6);

-Vietinę rinkliavą už leidimų prekiauti ar teikti paslaugas viešose vietose išdavimą, išskyrus leidimus prekiauti (teikti paslaugas) iš kioskų ir paviljonų (nuo 2020-05-26 pavesta vykdyti BĮ „Parkavimas Kaune“)[[7]](#footnote-7).

Išankstinio tyrimo metu buvo renkami duomenys apie vietinių rinkliavų įmokų dydžius pagal Savivaldybės skyrius ir BĮ, administruojančius šias rinkliavas. Analizė atlikta už laikotarpį 2019-01-01 - 2019-06-30 d. ir 2020-01-01 2020-06-30 d. Surinktų rinkliavų dydžiai ir jų pasikeitimai pateikiami žemiau esančioje lentelėje.

|  |  |  |  |  |  |
| --- | --- | --- | --- | --- | --- |
| **Skyrius****Laikotarpis** | **Licencijų, leidimų ir paslaugų skyrius** | **Miesto tvarkymo skyrius** | **Investicijų ir projektų skyrius** | **BĮ „Parkavimas Kaune“** | **Viso surinkta pajamų** |
| **2019-01-01 2019-06-30** | 680792,70 | 97963,80 | 241686,00 | 2709675,10 | **3730117,60** |
|  |  |  |  |  |  |
| **2020-01-01 2020-06-30** | 444028,90 | 80926,31 | 86488,00 | 2069131,00 | **2680574,21** |

Palyginus gautas pajamas per tą patį laikotarpį 2019-01-01 - 2019-06-30 ir 2020-01-01 - 2020-06-30 matome, kad 2020 metų I pusmetį apgyvendinimo paslaugomis (administruoja Investicijų ir projektų skyrius) pasinaudojo žymiai mažiau lankytojų, todėl pajamos ženkliai skiriasi ir jos sumažėjo 2020 metų kovo - birželio mėnesiais dėl šalyje paskelbto karantino, susijusio su „COVID-19“ virusu, kas turėjo įtakos ir kitoms surenkamoms pajamoms. Per 2019-01-01 - 2019-06-30 laikotarpį gauta pajamų –3730117,60 Eur, per 2020-01-01 - 2020-06-30 laikotarpį – 2680574,21 Eur, t.y. 1049543,39 Eur mažiau arba 28,14 proc. mažiau gauta pajamų 2020 metų I pusmetį negu 2019 metų I pusmetį.

Pastebėtina, kad „COVID-19“ virusas palietė visas vietinių rinkliavų pajamas, dėl to jos 2020 metų I pusmetį buvo ženkliai mažesnės negu 2019 metų I pusmetį.

Pažymėtina, kad tik apgyvendinimo paslaugų - „pagalvės mokesčio“ lėšos naudojamos biudžeto programų priemonėms, susijusioms su miesto turizmo ir poilsio infrastruktūra, vykdymui, o kitos vietinių rinkliavų pajamos patenka į savivaldybės biudžetą ir bendrai naudojamos visoms savivaldybės biudžeto programų priemonėms vykdyti.

Savivaldybės administracijos Viešosios tvarkos skyriui[[8]](#footnote-8) pavesta kontroliuoti kaip laikomasi LR reklamos įstatymo ir išorinės reklamos įrengimo taisyklių reikalavimų; prekybos Kauno viešosiose vietose taisyklių reikalavimų; kaip laikomasi atliekų tvarkymo taisyklių; kaip laikomasi vietinės rinkliavos už leidimą įvažiuoti transporto priemonėmis į valstybės saugomas teritorijas; nagrinėti administracinius nusižengimus už vietinės rinkliavos mokėjimo tvarkos, nustatytos vietinės rinkliavos už naudojimąsi Savivaldybės tarybos nustatytomis vietomis automobiliams statyti nuostatuose, pažeidimus (pastebėta, kad Savivaldybės administracija Viešosios tvarkos skyriui yra pavedusi kontroliuoti ne visas vietines rinkliavas, pasigesta kontrolės funkcijos, susijusios su vietinės rinkliavos už naudojimąsi Kauno miesto savivaldybės viešąja turizmo ir poilsio infrastruktūra, t.y. pagalvės mokesčiu bei kontrolės funkcijų susijusių su leidimų organizuoti komercinius renginius viešojo naudojimo teritorijose turėjimu ir jų galiojimu, dėl leidimų tikrinimo atlikti kasinėjimo ar atitvėrimo darbus). Kadangi Viešosios tvarkos skyriaus kontrolės objektu nėra nė vienos rūšies vietinės rinkliavos mokėjimas ir jos dydžio nustatymas, tačiau skyriaus darbuotojai atlieka kontrolės funkcijas, siekiant užtikrinti savivaldybės teritorijoje viešąją tvarką, kuri yra susijusi ir su vietinėmis rinkliavomis, todėl Išankstinio tyrimo metu buvo peržiūrėtos skyriaus vykdomos funkcijos ir nustatyta, kad Viešosios tvarkos skyrius *2019 metais* iš viso paskyrė baudų už 81646 Eur pagal LR ANK 144 str. „Reklamos naudojimo reikalavimų ir draudimų nesilaikymas”, pagal LR ANK 154 str. “Prekybos viešosiose vietose taisyklių pažeidimas”, pagal LR ANK 418 str. “Vietinės rinkliavos už naudojimąsi savivaldybių tarybų nustatytomis vietomis automobiliams statyti nuostatuose nustatytos vietinės rinkliavos mokėjimo tvarkos pažeidimas”, pagal LR ANK 419 str. “Vietinės rinkliavos už leidimą įvažiuoti transporto priemonėmis į valstybės saugomas teritorijas, savivaldybių įsteigtus saugomus draustinius, kraštovaizdžio objektų teritorijas ir vietinės reikšmės apsaugines zonas nuostatų pažeidimas”, kurios susiję su savivaldybės teritorijoje nustatytomis vietinėmis rinkliavomis, *2020 metais* iš viso paskyrė baudų už 122545 Eur pagal LR ANK 144 str. „Reklamos naudojimo reikalavimų ir draudimų nesilaikymas”, pagal LR ANK 154 str. “Prekybos viešosiose vietose taisyklių pažeidimas”, pagal LR ANK 418 str. “Vietinės rinkliavos už naudojimąsi savivaldybių tarybų nustatytomis vietomis automobiliams statyti nuostatuose nustatytos vietinės rinkliavos mokėjimo tvarkos pažeidimas”, pagal LR ANK 419 str. “Vietinės rinkliavos už leidimą įvažiuoti transporto priemonėmis į valstybės saugomas teritorijas, savivaldybių įsteigtus saugomus draustinius, kraštovaizdžio objektų teritorijas ir vietinės reikšmės apsaugines zonas nuostatų pažeidimas”, kurios susiję su savivaldybės teritorijoje nustatytomis vietinėmis rinkliavomis.

Tokiu būdu, 2020 metais, lyginant su 2019 metais, buvo paskirta 40899 Eur arba 33,37 proc daugiau baudų, kurios susiję su Savivaldybės teritorijoje nustatytomis vietinėmis rinkliavomis.

*Rekomenduoti:*

Viešosios tvarkos skyriui *parengti ir papildyti* skyriaus nuostatų projektą jame numatant funkcijas dėl leidimų tikrinimo organizuoti komercinius renginius viešojo naudojimo teritorijose, dėl leidimų tikrinimo atlikti kasinėjimo ar atitvėrimo darbus.

Išankstinio tyrimo metu buvo susipažinta su Savivaldybės administracijos skyrių (bei BĮ „Parkavimas Kaune“), kurių funkcijos susiję su savivaldybės teritorijoje nustatytų vietinių rinkliavų rinkimu, administracinės veiklos organizavimu, peržiūrėti ir išanalizuoti Skyrių ir BĮ „Parkavimas Kaune“ nuostatai, peržiūrėti ir įvertinti pagrindiniai jų veiklą reglamentuojantys dokumentai, susipažinta su vidaus kontrolės aplinka audituojamame subjekte, susijusia su Savivaldybės vietinių rinkliavų nustatymu, rinkimu ir kontrole.

Audituojamas subjektas savo veikloje vadovaujasi LR rinkliavų įstatymu, LR vietos savivaldos įstatymu, Savivaldybės tarybos priimtais sprendimais, Savivaldybės administracijos direktoriaus įsakymais ir kt.

**SAVIVALDYBĖS VIETINIŲ RINKLIAVŲ ANALIZĖ**

Išankstinio tyrimo metu nustatyta, kad daugiausia vietinių rinkliavų už 2020 metus gauta[[9]](#footnote-9) už automobilių parkavimą – 4627574,51[[10]](#footnote-10) Eur, mažiausiai už komercinių renginių organizavimą – 6313 Eur. Vietinių rinkliavų 2020 metais taip pat gauta už leidimų išdavimą išorinės reklamos - 919687,1 Eur, prekybos viešose vietose – 115202,94[[11]](#footnote-11) Eur[[12]](#footnote-12), kasinėjimo ir atitvėrimo darbų - 139325,2 Eur, įvažiavimo mechaninėmis transporto priemonėmis į valstybės saugomas teritorijas – 33309 Eur, už naudojimąsi Kauno miesto savivaldybės viešąja turizmo ir poilsio infrastruktūra – 218983,86 Eur. Vadovaujantis Nuostatais[[13]](#footnote-13) 2020 metais buvo grąžinta nepanaudotų vietinių rinkliavų – 12223,31 Eur, iš jų už leidimų išdavimą išorinės reklamos - 7637,9 Eur bei leidimų išdavimą prekybos viešose vietose – 4585,41 Eur. 2020 metų sausio mėn. Taigi, iš viso gauta 2020 metais vietinių rinkliavų nustatytų savivaldybės teritorijoje įvertinus grąžintas nepanaudotas vietines rinkliavas bei klaidingai pervestas sumas į banko sąskaitą Nr. LT144010051003604664 – 6063661,58 Eur.

Palyginus 2020 metų visų mėnesių savivaldybės administracijos skyrių, pateiktus Savivaldybės administracijos Centriniam apskaitos skyriui[[14]](#footnote-14) informacijos (ataskaitų) duomenis apie 2020 metais apskaičiuotas (deklaruotas) vietines rinkliavas su gautomis per banką pajamomis nustatyta ženklių skirtumų, pvz. pagal įmokos kodą 534 (prekybos leidimų išdavimas) Licencijų, leidimų ir paslaugų skyrius pateikė ataskaitą už 2020 metų kovo mėn. nurodydamas apskaičiuotą (deklaruotą) sumą 4897,5 Eur, pagal banko sąskaitos Nr. LT144010051003604664 kovo mėn. išrašą nustatyta, kad vietinių rinkliavų (už prekybos leidimų išdavimą) gauta – 16426,9 Eur. Pirmiau minėto skyriaus vedėja dėl susidariusio skirtumo tarp apskaičiuotų ir gautų per banką pajamų, paaiškino, kad „2020 m. kovo mėn. į sąskaitą įkrito (sumokėjo UAB „Kauno spauda“ 10322 Eur) žymiai daugiau rinkliavos (534 įm. kodas), tačiau ji buvo panaudota - išduotas leidimas tik 2020 m. balandžio mėn. Todėl į ataskaitas šie pinigai nepateko, nes teikiant ataskaitą už 2020 m. 03 mėn. dar nebuvo išduotas leidimas“. Vedėja nurodė, kad panaši situacija susiklostė ir dėl 535 (išorinė reklama) įmokos kodo. Licencijų, leidimų ir paslaugų skyriaus vedėja nurodė[[15]](#footnote-15), kad išduodant leidimus prekiauti kioskuose (534 įmokos kodas) skaičiuojama ir parodoma ataskaitose buvo pagal įmokos datą, o nuo 2020 m. 05 mėn. išduodant leidimus išorinei reklamai (535 įmokos kodas) skaičiuojama pagal leidimo išdavimo datą. Apibendrinant situaciją Licencijų, leidimų ir paslaugų skyriuje dėl vietinių rinkliavų (534, 535, 536 įmokų kodai), susiformavo nuomonė, kad skyriuje nėra vieningos sistemos rengiant ir pateikiant Centriniam apskaitos skyriui informaciją (ataskaitas) apie apskaičiuotas rinkliavas, nes pagal pateiktus duomenis vienos rinkliavos į ataskaitas įtraukiamos pagal įmokų datą, kitos pagal – leidimų išdavimo datą.

Pasidomėjus[[16]](#footnote-16) Miesto tvarkymo skyriuje kokiu principu vietinė rinkliava (533 įmokos kodas) rodoma kasmėnesinėje ataskaitoje Centriniam apskaitos skyriui ar pagal įmokos datą ar pagal leidimo išdavimo datą, Miesto tvarkymo skyrius atsakymo nepateikė. Atkreiptinas dėmesys, kad Miesto tvarkymo skyriaus ataskaitose pateikti duomenys taip pat yra galimai netikslūs, kadangi pradėjus aiškintis kodėl skiriasi duomenys pateikti už 2020 metus Centriniam apskaitos skyriui ir Kontrolės ir audito tarnybai apie gautas per 2020 metus pajamas, paaiškėjo, kad informacinė kasimų sistemos programa už tą patį laikotarpį tik skirtingu laiku formuojant ataskaitas apie per atitinkamą mėnesį gautas vietines rinkliavas pateikia skirtingus duomenis. Miesto tvarkymo skyriaus specialistė aiškinosi susidariusią situaciją su Savivaldybės IT specialistais, kurie 2019 metais įdiegė šią programą. nurodė, kad „būna atvejų, kai paskaičiavus nurodytam terminui kasybos (atitvėrimo) darbų leidimo išdavimo kainą, pareiškėjas kreipiasi pakartotinai, prašydamas darbų terminą sutrumpinti, nes apskaičiuota darbų kaina per didelė ir netenkina užsakovo. Tokiu atveju informacinė programa fiksuoja abi sumas, pirmą kartą paskaičiuotą leidimo išdavimo kainą ir jau perskaičiuotą užsakovui kainą. Todėl ataskaitoje, kuri teikiama Centriniam apskaitos skyriui fiksuojamos abi pirminė ir perskaičiuota sumos“[[17]](#footnote-17). Taip pat Miesto tvarkymo skyriaus specialistė nurodė, kad tais atvejais, kai kasimo darbų leidimas pratęsiamas, suma už leidimo pratęsimą prisiskaičiuoja tą mėnesį, kurį buvo išduotas pirminis leidimas atlikti darbus, pagal leidimo išdavimo datą, t.y. pvz., jei leidimas buvo išduotas kovo mėnesį, o balandžio mėnesį leidimas buvo pratęstas, tai suma už leidimo pratęsimą įsiskaičiuos į kovo mėnesio ataskaitą, tokiu būdu balandžio mėn. ataskaitos duomenyse įmoka neatsidurs, o atsidurs kovo mėn. ataskaitoje už kurią jau Centriniam apskaitos skyriui duomenis Miesto tvarkymo skyrius pateikė ankstesnį mėnesį, kurioje dalykai įvykę balandžio mėn. dar nebuvo užfiksuoti.

Išankstinio tyrimo metu pastebėta, kad 2020 metais pagalvės mokesčio ataskaitos, teikiamos Centriniam apskaitos skyriui ir gautos pajamos per banką ženkliai skiriasi, tik situacija kiek kitokia nei aukščiau išdėstyta, todėl, kad vietinė rinkliava pervedama į savivaldybės sąskaitas LT984010051003597817, LT153500010003126655, LT39 7300 0101 3754 1183, LT727044060008188124 mėnesiui pasibaigus, nes pagal Nuostatų[[18]](#footnote-18) 13 p. deklaracija turi būti pateikta ir rinkliava sumokama iki kito mėnesio 25 dienos. Aiškinantis dėl ko galėjo susidaryti skirtumas tarp ataskaitų teikiamų Centriniam apskaitos skyriui ir bankų duomenų, Investicijų ir projektų skyriaus specialistė I.S. nurodė, kad informacinė programa, kuri formuoja pagalvės mokesčio duomenis ataskaitai veikia tokiu principu, kad aprobuoja einamojo mėnesio įmokas, o tuo atveju jeigu deklaruojantysis pavėlavęs pateikia deklaracijas už ankstesnį mėnesį, programa už mėnesį kurį buvo pavėluota sumokėti įmoką prisumuoja prie vėluojamo mėnesio (už kurį nebuvo laiku apmokėta), už kurį Investicijų ir projektų skyrius jau buvo pateikęs ataskaitą Centriniam apskaitos skyriui, pvz., deklaruojantysis laiku nepateikė už balandžio mėn. deklaracijos ir už balandžio mėnesį apmokėjo spalio mėnesį ir spalio mėnesį užpildė ir pateikė deklaraciją, tai tokiu būdu pajamos į banką už balandžio mėnesį pateks spalio mėn., bet ataskaitoje atsidurs balandžio mėnesį už kurį jau skyrius gegužės mėnesį buvo pateikęs ataskaitą. Tokiu būdu patikslinti ataskaitos duomenys jau nepatenka į Centrinį apskaitos skyrių.

10 VSAFAS „Kitos pajamos“ 32, 32.1 punktuose numatyta, kad rinkliavų, kurias reglamentuoja LR rinkliavų įstatymas, pajamos tuo atveju, kai pirma turi būti sumokėta už paslaugas, o paslauga suteikiama gavus mokėjimo įrodymo dokumentą, apskaičiuotos ir pervestinos pajamos registruojamos pagal įplaukas, o 32.2.p. numatyta, kad tuo atveju, kai pirma suteikiama paslauga, o apmokama vėliau, apskaičiuotos ir pervestinos pajamos bei susijusios gautinos sumos registruojamos pagal suteiktas paslaugas.

Kadangi kaip jau buvo minėta aukščiau, Skyrių teikiamos ataskaitos yra svarbios todėl, kad Centrinis apskaitos skyrius gavęs mėnesines ataskaitas, jomis vadovaujantis surašo buhalterinę pažymą, kurios pagrindu apskaičiuojamos gautinos vietinių rinkliavų sumos[[19]](#footnote-19). Atsižvelgiant į aukščiau išdėstytas problemas negalima pasitikėti Skyrių teikiamų ataskaitų duomenimis, kurios yra netikslios dėl to, kad netinkamai sugeneruotos informacinės programos, apdorojančios vietines rinkliavas, ruošiant kasmėnesines ataskaitas bei todėl, kad į ataskaitas duomenys keliami nesilaikant 10 VSAFAS „Kitos pajamos“, kurio 32, 32.1, 32.2 punktuose nurodytų reikalavimų, t.y. savivaldybėje nėra vieningos sistemos, nes atskirais atvejais vienos rinkliavos į ataskaitas įtraukiamos pagal įmokų datą, kitos pagal leidimų išdavimo datą.

Atkreiptinas dėmesys, kad Centrinis apskaitos skyrius, pateikęs Skyriams užpildyti ataskaitas[[20]](#footnote-20) apie apskaičiuotas (deklaruotas) vietines rinkliavas, nepateikė aiškaus išaiškinimo, kokie duomenys turėtų būti atvaizduoti minėtose ataskaitose. Pastebėtina, kad *Centrinis apskaitos skyrius*, kurio funkcija yra tvarkyti apskaitą, vadovaujantis VSAFAS, turėjo įvertinti 10 VSAFAS[[21]](#footnote-21) 32 p. nuostatas ir nurodyti Skyriams, kad tuo atveju, kai pirmiausia turi būti sumokėta už paslaugas (leidimų išdavimą), o paslauga suteikiama gavus mokėjimo įrodymo dokumentą, apskaičiuotos pajamos ataskaitose įtraukiamos pagal įplaukas, o tuo atveju, kai pirma suteikiama paslauga, o apmokama vėliau, apskaičiuotos pajamos ataskaitose pateikiamos pagal suteiktas paslaugas.

Pastabėta, kad iki Išankstinio tyrimo pabaigos nebuvo sudaryta metinė 2020-12-31 1-sav forma „Biudžeto pajamų ir išlaidų plano vykdymo ataskaita“, todėl buvo palyginti 2020 metų III-jų ketvirčių vietinių rinkliavų duomenys. Taigi, palyginus 2020 metų III-jų ketvirčių 1-sav forma „Biudžeto pajamų ir išlaidų plano vykdymo ataskaita“ vietinių rinkliavų, nustatytų savivaldybės teritorijoje vykdymo duomenis su banko sąskaitų[[22]](#footnote-22) duomenimis bei įvertinus klaidingai pervestas į banko sąskaitas sumas ir grąžintas leidimų užsakovams kaip nepanaudotas sumas, nustatyta, kad 1-sav formoje „Biudžeto pajamų ir išlaidų plano vykdymo ataskaita“ vietinių rinkliavų I ketv. vykdymo duomenys sumažinti 14,8 tūkst. Eur, II ketv. - 22,1 tūkst. Eur, III ketv. - 16,2 tūkst. Eur.

*Rekomenduoti:*

1. Centriniam apskaitos skyriui išaiškinti ir nurodyti Skyriams, administruojantiems vietines rinkliavas, kad duomenys ataskaitose apie rinkliavas būtų teikiamivadovaujantis 10 VSAFAS 32 p. nuostatomis.

2. Skyriams, administruojantiems vietines rinkliavas, inicijuoti naudojamų informacinių programų pakeitimus, kad formuojant ataskaitas ir jas teikiant Centriniam apskaitos skyriui būtų pateikiami korektiški duomenys.

**VIDAUS KONTROLĖS APLINKOS VERTINIMAS, SUSIJĘS SU VIETINIŲ RINKLIAVŲ NUSTATYMU, RINKIMU IR KONTROLE**

Išankstinio tyrimo metu buvo susipažinta su vidaus kontrolės aplinka audituojamame subjekte, susijusia su Savivaldybės vietinių rinkliavų nustatymu, rinkimu ir kontrole.

Vidaus kontrolė – tai kompleksinis procesas, kurį turi įgyvendinti Savivaldybės vadovybė ir darbuotojai. Jis skirtas nustatyti rizikos veiksnius ir padėti užtikrinti, kad, vadovaujantis Savivaldybės misija, būtų įgyvendinami šie tikslai:

-organizuotai, taupiai, efektyviai ir rezultatyviai savivaldybės teritorijoje nustatytos ir surinktos vietinės rinkliavos;

-vykdomas atskaitingumas arba atsiskaitymo įsipareigojimai (Savivaldybės ir joje dirbančių asmenų atsakomybės už sprendimus ir veiksmus užtikrinimas);

-laikomasi galiojančių įstatymų ir kitų teisės aktų;

-surinktas vietines rinkliavas naudoti pagal paskirtį.

Išankstinio tyrimo metu, tiriant vidaus kontrolės aplinką, vertinome Savivaldybėje 2019-2020 metais valdymo, organizacinę struktūrą, veiklos planavimą, susijusį su savivaldybės teritorijoje nustatytomis vietinėmis rinkliavomis, kurias administravo (-ja) Savivaldybės administracijos Investicijų ir projektų, Miesto tvarkymo, Licencijų, leidimų ir paslaugų, Transporto ir eismo organizavimo, Klientų aptarnavimo ir informavimo, Viešosios tvarkos skyriai ir BĮ „Parkavimas Kaune“.

Buhalterinę apskaitą, susijusią su vietinėmis rinkliavomis tvarko Savivaldybės administracijos Centrinis apskaitos skyrius.

Išankstinio tyrimo metu nustatyta, kad Investicijų ir projektų skyriui audituojamu laikotarpiu galiojusiuose Skyriaus nuostatuose[[23]](#footnote-23), funkcijos, susijusios su vietine rinkliava už naudojimąsi Kauno miesto savivaldybės viešąją turizmo ir poilsio infrastruktūra (toliau - pagalvės mokestis), nenurodytos ir Skyriui nebuvo nepavestos atlikti.

Plėtros programų ir investicijų skyriaus nuostatuose[[24]](#footnote-24), o pakeitus Savivaldybės administracijos struktūrą - Investicijų ir projektų skyrius - nenumatyta, kad skyriui būtų pavestos funkcijos susijusios su vietinės rinkliavos už naudojimąsi Kauno miesto savivaldybės viešąja turizmo ir poilsio infrastruktūra (toliau – pagalvės mokestis) administravimu. Nors pagal Savivaldybės tinklapyje viešai patalpintą informaciją apie deklaracijų už naudojimąsi Savivaldybės viešąja turizmo ir poilsio infrastruktūra pildymą nurodomi Investicijų ir projektų skyriaus darbuoto kontaktai. Iš to darytina išvada, kad Skyrius faktiškai atliko pagalvės mokesčio administravimą. Taigi audituojamu laikotarpiu (2019-2020 metais) funkcijas, susijusias su šia rinkliava, Investicijų ir projektų skyriuje (ši funkcija Investicijų ir projektų skyriaus nuostatuose nenurodyta ir nepriskirta) atliko darbuotoja, kuriai ši funkcija pagal pareigybės aprašymą[[25]](#footnote-25) nebuvo pavesta. Tokiu būdu Savivaldybės administracijoje neužtikrinama tinkama vidaus kontrolė veiklos valdyme.

Susipažinus tiek su Investicijų ir projektų skyriaus, tiek ir su Viešosios tvarkos skyriaus nuostatais nenustatyta, kad pirmiau minėtos funkcijos šiems skyriams būtų pavestos, todėl yra neužtikrinama tinkama mokesčio surinkimo kontrolė.

Išankstinio tyrimo metu nustatyta, kad deklaracijų pildytojai teikiamose deklaracijose turi atskleisti informaciją apie asmenis, kuriems, vadovaujantis Savivaldybės tarybos 2015-09-29 sprendimu Nr. T-541 patvirtintais „Vietinės rinkliavos už naudojimąsi Kauno miesto savivaldybės viešąja turizmo ir poilsio infrastruktūra nuostatais“ (8 punktas), taikomos pagalvės mokesčio lengvatos, t.y. mokestis neskaičiuojamas. Atkreiptas dėmesys, kad pildant deklaraciją reikalaujama nurodyti tik lengvatos rūšį, t.y. kam ši vietinė rinkliava neskaičiuojama, tačiau nereikalaujama pateikti tai pagrindžiančių dokumentų, todėl įsitikinti deklaracijose nurodytos lengvatos teisingumu nebuvo galimybės. Pastebėta, kad iš Savivaldybės administracijos pusės kontrolės veikla yra nepakankama, dėl ko atsiranda rizika, kad nesąžiningi deklaracijų pildytojai gali siekti sumažinti pagalvės mokestį ir deklaracijoje pažymėti taikomą atitinkamą lengvatą.

Tokiu atveju būtų tikslinga, kad deklaruojantysis asmuo prie ataskaitų teiktų pagrindžiančius dokumentus įrodančius turimas lengvatas arba atitinkamam Savivaldybės administracijos skyriui priskirti šios vietinės rinkliavos kontrolės funkciją – epizodiškai tikrinti teikėjų, užsiimančių apgyvendinimo paslaugomis, deklaracijose teikiamų duomenų teisingumą.

Buvo patikrinta 2019-2020 metais Savivaldybei pateiktos apgyvendinimo paslaugų teikėjų deklaracijos. Pagal pateiktas deklaracijas nustatyta, kad 2019 metais buvo suteikta lengvatų už 61280 Eur, o 2020 metų sausio – rugpjūčio mėnesiais – už 18001 Eur.

*Rekomenduoti:*

1. Investicijų ir projektų skyriui parengti ir papildyti Skyriaus nuostatų projektą, jame numatant funkcijas susijusias su vietine rinkliava už naudojimąsi Savivaldybės viešąja turizmo ir poilsio infrastruktūra;

2. Investicijų ir projektų skyriui inicijuoti skyriaus darbuotojos pareigybės aprašymo, patvirtinto administracijos direktoriaus 2020-06-23 įsakymu Nr. A-2046, papildymą.

3. Investicijų ir projektų skyriui pareikalauti, kad deklaruojantysis asmuo prie ataskaitų teiktų pagrindžiančius dokumentus įrodančius turimas lengvatas.

Miesto tvarkymo skyriui[[26]](#footnote-26) pavesta nagrinėti prašymus, rengti ir pagal suteiktus įgaliojimus išduoti leidimus atlikti žemės kasinėjimo darbus, kas ir numatyta Skyriaus nuostatuose, kad Skyrius leidimus išduoda *tik kasimo darbams*, nors Savivaldybės leidimų išdavimo nuostatuose[[27]](#footnote-27) rinkliavos dydžiai patvirtinti dveji: vieni kasinėjimo darbams, kiti - atitverti savivaldybės viešojo naudojimo teritoriją ar jos dalį arba apriboti eismą joje. Kaip numatyta LR rinkliavų įstatymo 11 str. 1d. 1 p. leidimai išduodami atlikti kasinėjimo darbus savivaldybės viešojo naudojimo teritorijoje (gatvėse, aikštėse, žaliuosiuose plotuose), atitverti ją ar jos dalį arba apriboti eismą joje išdavimą.

Atkreiptinas dėmesys, kad Miesto tvarkymo skyriaus nuostatuose[[28]](#footnote-28) nurodyta, kad Skyrius leidimus išduoda *tik kasimo darbams*, nenurodant kitos vietinės rinkliavos dalies, kuriai taip pat išduodamas atskiras leidimas ir imamas rinkliavos mokestis – už atitvėrimą savivaldybės viešojo naudojimo teritorijų ar jos dalių arba apribojimo eismą jose.

Atsižvelgiant į aukščiau išdėstytą, Skyriaus nuostatus reikėtų papildyti nurodant, kad leidimai išduodami *ir* atitverti teritoriją ar jos dalį arba apriboti eismą joje.

*Rekomenduoti:*

Miesto tvarkymo skyriui parengti ir papildyti nuostatų projektą į Skyriaus funkcijas įtraukiant leidimų išdavimą ,,už atitvėrimą savivaldybės viešojo naudojimo teritorijų ar jos dalių arba apribojimo eismą jose“.

**VIETINIŲ RINKLIAVŲ ADMINISTRAVIMO IR JŲ SURINKIMUI BŪDINGOS RIZIKOS**

Išankstinio tyrimo metu buvo peržiūrėtos ir analizuotos Kauno miesto savivaldybės teritorijoje nustatytos vietinės rinkliavos: vietinė rinkliava už kasinėjimo darbus savivaldybės viešojo naudojimo teritorijoje, atitveriant ją ar jos dalį arba apribojant eismą joje, vietinė rinkliava už prekybą gatvėje (kioskai (paviljonai)), vietinė rinkliava už leidimo įrengti išorinę reklamą išdavimą, vietinė rinkliava už leidimo organizuoti komercinius renginius savivaldybei priklausančiose ar valdytojo teise valdomose viešojo naudojimo teritorijose išdavimą, vietinė rinkliava už naudojimąsi gyvenamųjų vietovių viešąja turizmo ir poilsio infrastruktūra, vietinė rinkliava už mechaninių transporto priemonių įvažiavimą į valstybės saugomas teritorijas.

Išnagrinėjus 2019-2020 metais savivaldybės teritorijoje veikusių vietinių rinkliavų administravimą, pastebėta:

**Vietinė rinkliava už naudojimąsi gyvenamųjų vietovių viešąja turizmo ir poilsio infrastruktūra (pagalvės mokestis)**

Išankstinio tyrimo metu atlikus paslaugų teikėjų 2020 metais sausio-rugpjūčio mėnesiais mokėjusių (deklaravusių) Kauno mieste pagalvės mokestį, nustatyta, kad jų skaičius minėtu laikotarpiu kito, t. y. pvz. 2020 metų sausio mėnesį deklaravo 62 asmenys, vasario mėnesį - 57, kovo mėnesį - 50, balandžio mėnesį – 40, gegužės mėnesį – 40, birželio mėnesį - 57, liepos mėnesį – 58, rugpjūčio mėnesį – 53. Įvertinus visus teikėjus per minėtą laikotarpį deklaravusius pagalvės mokestį, nustatyta, kad vidutiniškai per minėto laikotarpio vieną mėnesį deklaravo - 52 asmenys arba 67 asmenys (juridiniai ir fiziniai), tačiau ne visais 2020 metų mėnesiais. Iš jų 29 fiziniai asmenys ir 38 juridiniai asmenys, teikiantys 26 viešbučio tipo apgyvendinimo paslaugas[[29]](#footnote-29), bei 41 specialaus apgyvendinimo paslaugas[[30]](#footnote-30).Tačiau pastebėta, kad ne visi teikėjai, teikiantys apgyvendinimo paslaugas, pateikia deklaracijas tuo atveju, kai atitinkamą mėnesį neturi klientų, nors pagal Savivaldybės administracijos direktoriaus patvirtinto aprašo[[31]](#footnote-31) 5 punkto reikalavimus, deklaracijos turi būti teikiamos neatsižvelgiant į tai, ar mokestinį laikotarpį asmeniui reikia mokėti rinkliavą, ar ne.

Pagal skelbimus patalpintus viešoje erdvėje, interneto puslapyje [www.booking.com/kaunas/viešbučiai](http://www.booking.com/kaunas/vie%C5%A1bu%C4%8Diai)), apie teikiamas trumpalaikes apgyvendinimo paslaugas nustatyta, kad apgyvendinimo paslaugas 2020 metų spalio mėnesį Kaune teikė apie 269 juridiniai ir fiziniai asmenys (sąrašas kinta, neženkliai didėja arba mažėja dėl skelbimo patalpinimo ar išėmimo iš internetinio puslapio). Iš jų 217 teikėjų apgyvendinimo paslaugas pradėjo teikti iki 2020 metų, likusieji 52 - paslaugas pradėjo teikti 2020 metais. Palyginus besiskelbiančių interneto puslapyje [www.booking.com/kaunas/viešbučiai](http://www.booking.com/kaunas/vie%C5%A1bu%C4%8Diai) teikiančių apgyvendinimo paslaugas asmenų skaičių su deklaruojančiais pagalvės mokestį asmenimis, pastebėtas ženklus skirtumas, todėl manome, kad besiskelbiantys interneto puslapyje paslaugų teikėjai nėra susipažinę su Savivaldybės norminiais dokumentais, reglamentuojančiais tokią prievolę ir tokiu būdu dėl nesumokamo pagalvės mokesčio Savivaldybė galimai praranda pajamas. Išankstinio tyrimo metu pastebėta, kad tiek 2019 metais, tiek ir 2020 metais deklaracijas dėl pagalvės mokesčio Savivaldybei teikė panašiai tie patys asmenys, t.y. vidutiniškai tarp 50 ir 60 paslaugų teikėjų. Per 2019 metų I pusmetį Savivaldybė iš pagalvės mokesčio gavo 241686 Eur pajamų ir per tą patį 2020 metų laikotarpį – 86488 Eur pajamų. Pažymėtina, kad dėl 2020 metų ženklaus pajamų sumažėjimo įtakos turėjo pavasarį prasidėjusi „COVID-19“ pandemija.

LR vietos savivaldos įstatymo 27 str. 1 d. numatyta, kad Savivaldybės kontrolės ir audito tarnyba atlieka išorės finansinį ir veiklos auditą savivaldybės administracijoje, savivaldybės administravimo subjektuose ir savivaldybės valdomose įmonėse, o apgyvendinimo paslaugas teikiančių privačių asmenų neturi teisės tikrinti. Kaip pastebėta Išankstinio tyrimo metu, Savivaldybėje 2019-2020 metais pagalvės mokesčio mokėjimo faktiškai niekas nekontroliavo, mokesčius apgyvendinimo paslaugų teikėjai mokėjo savanoriškai, o tiems, kurie tokio mokesčio nemokėjo, sankcijos nebuvo taikomos.

**Vietinė rinkliava už kasinėjimo darbus savivaldybės viešojo naudojimo teritorijoje, atitveriant ją ar jos dalį arba apribojant eismą joje**

Išankstinio tyrimo metu atlikus kasimo darbų leidimų išdavimo ir vietinės rinkliavos dydžio apskaičiavimo ir kitas audito procedūras nustatyta, kad:

1. Ne visais atvejais teisingai apskaičiuojamas mokestis. Vienas iš rinkliavos dydžio elementų, apskaičiuojant vietinės rinkliavos mokestį už kasybos darbų leidimo išdavimą, yra gatvės kategorija. Kaip nurodė Miesto tvarkymo skyriaus darbuotoja, siekiant nustatyti gatvės kategoriją, vadovaujamasi Kauno miesto savivaldybės teritorijos bendruoju planu. Tačiau pastebėtina, kad minėtame plane sudėtinga, o atskirais atvejais ir neįmanoma tiksliai nustatyti gatvių kategorijų, dėl ko yra tikimybė nekorektiškai apskaičiuoti rinkliavos mokestį.

2. Numatytų vykdyti darbų periodas į informacinę kasybos darbų programą suvedamas taip, kad sudėtinga nustatyti kada leidimas atlikti darbus buvo mokamas, kada nemokamas dėl Nuostatų 7.10 p. nustatytų sąlygų. Išankstinio tyrimo metu pastebėta, kad vienais atvejais užsakovo prašymo formos dalyje „Leidimo informacija“ nurodomas visas leidimo galiojimo darbų terminas, kitais atvejais - tik dalis darbų pratęsimo termino. Kadangi nėra vieningos sistemos, todėl kyla sunkumų iš pateiktų dokumentų ir vedamos Miesto tvarkymo skyriuje apskaitos nustatyti tikslų leidimų išdavimo kasimo darbams terminą, kurie laikotarpiai iš kasimo darbų leidimų terminų pratęsimų, nurodytų ataskaitoje, yra mokami ir kurie nemokami.

Atskirais atvejais nepavyko rasti savivaldybės banko sąskaitos Nr. LT144010051003604664 išraše kasybos informacinės programos suformuotoje ataskaitoje nurodytų apmokėtų sumų už kasybos darbų leidimus. Todėl negalėjome įsitikinti, kad tikrai už išduotus leidimus buvo apmokėta.

3. Peržiūrėjus užsakovų prašymų vykdyti kasinėjimo darbus istorijas ne visais atvejais pavyko nustatyti ar darbai priskirtini avariniams ar planiniams.

4. Atkreipiame dėmesį, kad kasimo darbų informacinėje programoje trūksta informatyvumo, pvz. nesuvedami duomenys, kokiai gatvės kategorijai priklauso objektas dėl kurio prašoma išduoti leidimą kasimo darbams, kas yra svarbu, nes tai yra vienas iš elementų apskaičiuojant rinkliavos dydį.

5. Skaičiuojant vietinės rinkliavos mokestį už kasybos darbų leidimo išdavimą, vadovaujamasi Kauno miesto savivaldybės teritorijos bendruoju planu, kadangi vienas iš rinkliavos mokesčio dydžio elementų yra gatvės kategorija. Tačiau pastebėtina, kad minėtame plane sudėtinga, o atskirais atvejais ir neįmanoma tiksliai nustatyti gatvių kategorijų, dėl ko yra tikimybė nekorektiškai apskaičiuoti rinkliavos mokestį, todėl manome, kad būtų tikslinga papildyti savivaldybės gatvių sąrašą, patvirtintą Savivaldybės tarybos 2007 m. gruodžio 6 d. sprendimu Nr. [T-630](../2007/Priedai/t076630priedas.doc) „Dėl Kauno miesto gatvių sąrašo patvirtinimo“ (su vėlesniais pakeitimais) jame numatant duomenis kokiai kategorijai gatvė (gatvės dalis) priskirtina.

Iš aukščiau išdėstyto darytina išvada, kad šioje Savivaldybės vietinės rinkliavos rūšies srityje nepakankamai įdiegtos vidaus kontrolės procedūros.

*Rekomenduoti:*

1. Savivaldybės administracijai tikslinga būtų inicijuoti ir papildyti savivaldybės gatvių sąrašą, patvirtintą Savivaldybės tarybos 2007 m. gruodžio 6 d. sprendimu Nr. [T-630](../2007/Priedai/t076630priedas.doc) „Dėl Kauno miesto gatvių sąrašo patvirtinimo“ (su vėlesniais pakeitimais) jame numatant duomenis, kokiai kategorijai gatvė (ar gatvės dalis) priskirtina ir juo vadovautis apskaičiuojant leidimo išdavimo sumą.

2. Savivaldybės administracijai sustiprinti vidaus kontrolę, įdiegiant papildomas vidaus kontrolės procedūras, kurios užtikrintų tinkamą prašymų leidimams išduoti užpildymą, vietinių rinkliavų dydžio apskaičiavimą, kas mėnesį atliekant išduotų leidimų ir gautų mokėjimų duomenų analizę siekiant, kad teisingi duomenys būtų perduodami Centriniam apskaitos skyriui.

3. Savivaldybės administracijai į kasimo darbų informacinę programą suvesti duomenis taip, kad būtų galima identifikuoti darbų mokamus ir nemokamus periodus, apmokėjimo už leidimo išdavimą datą ir pan.

**Vietinė rinkliava už mechaninių transporto priemonių įvažiavimą į valstybės saugomas teritorijas**

Dabartinė biudžetinė įstaiga „Parkavimas Kaune“ (toliau - Įstaiga) anksčiau buvo Viešoji įstaiga ir atliko leidimų išdavimo įvažiuoti mechaninėmis transporto priemonėmis į valstybės saugomas teritorijas *administravimą*, su kuria Savivaldybė buvo pasirašiusi sutartį dėl rinkliavos rinkimo paslaugų teikimo. Viešajai įstaigai 2018 metais tapus Biudžetine įstaiga „Parkavimas Kaune“ - Nuostatuose[[32]](#footnote-32) pavesta funkcija vykdyti leidimų, įvažiuoti mechaninėmis transporto priemonėmis į valstybės saugomas teritorijas, *išdavimą.* Taigi, Nuostatų 11 p. dėl Įstaigos statuso pasikeitimo ir sutarties sudarymo rinkliavos rinkimui ir leidimų išdavimui tapo neaktualus ir, mūsų manymu, yra keistinas.

Siekiant, kad Įstaigos surinkta vietinė rinkliava kiekvieną mėnesį būtų pervedama į Savivaldybės administracijos vietinių rinkliavų sąskaitą, manome, kad būtų tikslinga papildyti Nuostatų 9 p. įrašant, kad BĮ „Parkavimas Kaune“ surinktas rinkliavas kiekvieną mėnesį du arba vieną kartą (nurodant terminą) perveda į Savivaldybės administracijos vietinių rinkliavų sąskaitą.

Siekiant, kad Įstaigos darbuotojai, išduodantys leidimus galėtų įsitikinti, o leidimų užsakovams nebūtų sudarytos sąlygos piktnaudžiauti, manome, kad Aprašo[[33]](#footnote-33) 6 punktą reikėtų papildyti nuostata, kad šių leidimų gavėjai dėl leidimo gavimo nemokamai įvažiuoti mechaninėmis transporto priemonėmis į valstybės saugomas teritorijas, pateiktų Įstaigai NT nuosavybę įrodančius dokumentus, o nuomininkai ne tik savininkų sutikimą, bet ir savininko nuosavybę į NT įrodančius dokumentus arba numatant prieigą Įstaigos darbuotojams prie Nekilnojamojo turto registro duomenų.

Įstaigos leidimų išdavimo įvažiuoti mechaninėmis transporto priemonėmis į valstybės saugomas teritorijas vietinės rinkliavos apskaita programoje (Microsoft Excel) nepakankamai informatyvi. Manome, kad įvažiuoti mechaninėmis transporto priemonėmis į valstybės saugomas teritorijas registrą reikėtų papildyti grafomis: užsakovo prašymo pateikimo data, nes Aprašo 7 punkte numatyta, kad prašymai registruojami rinkliavą renkančios įstaigos registruose[[34]](#footnote-34), leidimo išdavimo data, apskaičiavimo už leidimo išdavimą suma, apmokėjimo už leidimo išdavimą data, pavedimo Nr. ir pan. Taip pat manome, kad Įstaiga galėtų įvertinti galimybę dėl informacinės įvažiavimo mechaninėmis transporto priemonėmis į valstybės saugomas teritorijas programos įsigijimo ir naudojimo, kuri palengvintų Įstaigos darbuotojų darbą, būtų informatyvi Viešosios tvarkos skyriui, atliekančiam įvažiuojančių mechaninių transporto priemonių į valstybės saugomas teritorijas kontrolę ir pan.

*Rekomenduoti:*

1. Įstaigai, suvedant duomenis apie išduodamus leidimus įvažiuoti mechaninėmis transporto priemonėmis į valstybės saugomas teritorijas, papildyti duomenimis apie užsakovo prašymo padavimo datą, apskaičiavimo už išduotą leidimą suma, apmokėjimo už leidimą data, kad būtų galima identifikuoti mokamų ir nemokamų leidimų išdavimus;

2. Dėl aukščiau nurodytų aplinkybių inicijuoti Nuostatų 9 ir 11 punktų pakeitimus bei Aprašo 6 punkto papildymą;

3. Siūlome apsvarstyti galimybę ir atlikti paskaičiavimus dėl informacinės įvažiavimo mechaninėmis transporto priemonėmis į valstybės saugomas teritorijas programos įsigijimo ir atsiperkamumo atžvilgiu.

**Visuomenės informavimas dėl leidimų išdavimo**

Pagrindiniai savivaldybės skyrių, administruojančių vietines rinkliavas sklaidos kanalai, kuriuose pateikiama informacija, kuriuos dokumentus turi pateikti asmuo ir kuriuos dokumentus turi gauti institucija (prašymą nagrinėjantis tarnautojas), [Interesantų aptarnavimo vietų kontaktai ir aptarnaujantys padaliniai](http://www.kaunas.lt/administracija/struktura-ir-kontaktai/asmenu-aptarnavimas/#custom-collapse-0-0)dėl leidimų išdavimų, kurių vykdomai veiklai yra nustatytas vietinės rinkliavos mokestis, yra pagrindinis Kauno miesto savivaldybės tinklapis [**www.kaunas.lt**](http://www.kaunas.lt) ir BĮ „Parkavimas Kaune“ - kurios funkcijos pagrinde yra vietinių rinkliavų rinkimas už naudojimąsi nustatytomis Kauno miesto vietomis transporto priemonėms statyti; už leidimus įvažiuoti mechaninėmis transporto priemonėmis į valstybės saugomas teritorijas; už leidimus prekiauti ar teikti paslaugas savivaldybės tarybos nustatytose viešosiose vietose išdavimą (įsigaliojo nuo 2020 m. liepos 1 d.) tinklapis.

Tačiau pastebėta, kad *leidimo išdavimas už įvažiavimą į valstybės saugomas teritorijas* savivaldybėje yra vienintelė vietinė rinkliava, kuriai norint gauti leidimą galima ne per Elektroninį valdžios vartų portalą, bet pateikus prašymą ir papildomus dokumentus tiesiogiai BĮ „Parkavimas Kaune“ adresu Puodžių g. 24-1, Kaune arba el. paštu. Apie Savivaldybės vietines rinkliavas, kurių administravimas (rinkimas) už leidimų išdavimą įvažiuoti į valstybės saugomas teritorijas, automobilių parkavimą miesto gatvėse pavestas BĮ „Parkavimas Kaune“, paslaugas, informaciją, galima gauti tik Įstaigos internetinėje svetainėje, o ne internetiniame Kauno miesto savivaldybės puslapyje. Kadangi miesto Savivaldybė nustato vietinių rinkliavų dydžius už leidimų išdavimą įvažiuoti į valstybės saugomas teritorijas, leidimus stovėti transporto priemonėms išdavimas yra vieša paslauga, todėl manome, kad informaciją apie leidimo išdavimą įvažiuoti į minėtas teritorijas turėtų būti viešinama ir savivaldybės internetiniame puslapyje.

*Rekomenduoti:*

Savivaldybės administracijai, siekiant tenkinti visuomenės interesus, visą informaciją apie BĮ „Parkavimas Kaune“ teikiamas paslaugas dėl vietinės rinkliavos taip pat talpinti ir pagrindiniame Kauno miesto savivaldybės tinklalapyje [www.kaunas.lt](http://www.kaunas.lt) Paslaugų dalyje.

Kitų savivaldybės skyrių, administruojančių vietines rinkliavas, teikiama informacija, mūsų manymu yra pakankama.

**PRIEŽASTYS, DĖL KURIŲ SIŪLOMA BAIGTI AUDITĄ IŠANKSTINIU TYRIMU**

Įvertinę išankstinio tyrimo metu surinktą informaciją ir nustatytus faktus, manome, kad pagrindinį tyrimą atlikti netikslinga, nes nustatytų rizikų ir veiklos problemų pobūdis vietinių rinkliavų viešojo ir vidaus administravimo srityje įgalina išankstinio tyrimo metu nustatytas išvadas ir rekomendacijas suinteresuotiems subjektams pateikti išankstinio tyrimo ataskaitoje, tokiu būdu eliminuojant audituotinų problemų atranką. Manome, kad išankstinio tyrimo metu nustatytos problemos galėtų būti išspręstos atliekant rekomendacijų įgyvendinimo stebėseną.

Savivaldybės kontrolierė Žana Gasparavičienė

Savivaldybės Kontrolės ir audito tarnybos patarėja Diana Grabliauskienė

**SANTRUMPOS IR SĄVOKOS**

**LR –** Lietuvos Respublika

**BĮ** - Biudžetinė įstaiga

**KMSA –** Kauno miesto savivaldybės administracija

**ANK –** Administracinių nusižengimų kodeksas

**NT –** Nekilnojamas turtas

1. LR Valstybės kontrolieriaus 2002-02-21 įsakymas Nr. V-26 „Dėl valstybinio audito reikalavimų patvirtinimo“. [↑](#footnote-ref-1)
2. 3000-asis TAAIS „Veiklos audito įgyvendinimo gairės“, 3100-asis TAAIS „Veiklos audito gairės: pagrindiniai principai“. [↑](#footnote-ref-2)
3. Lietuvos Respublikos Rinkliavų įstatymas (2000-06-13, Nr. VIII-1725 su vėlesniais pakeitimais). [↑](#footnote-ref-3)
4. BĮ „Parkavimas Kaune“ LR Specialiųjų tyrimų tarnybos Korupcijos prevencijos valdybos Korupcijos rizikos skyrius iki 2020-12-31 atliko korupcijos rizikos analizę už naudojimąsi nustatytomis Kauno miesto vietomis automobiliams statyti nustatymo ir administravimo veiklos srityse. Atsižvelgiant į aukščiau išdėstytą šios rūšies vietinės rinkliavos administravimo nevertinsime dėl tyrimo besikartojimo. [↑](#footnote-ref-4)
5. Pagal LR rinkliavų įstatymo 11 str. viena iš savivaldybės teritorijoje galimų vietinių rinkliavų rūšių yra - komunalinių atliekų surinkimas iš atliekų turėtojų ir atliekų tvarkymas. Savivaldybės administracijos Aplinkos apsaugos skyriaus vedėja informavo, kad Kauno mieste už komunalinių atliekų tvarkymą kiekvienas atliekų turėtojas atliekų tvarkytojui UAB „Kauno švara“ moka įmoką, kurios dydį nustato Kauno miesto savivaldybės taryba. 2016 m. vasario 2 d. Kauno miesto savivaldybės tarybos sprendimu Nr. T-5 patvirtintos Kauno miesto savivaldybės komunalinių atliekų tvarkymo taisyklės, kurių 5.30. punkte nustatyta, kad Komunalinių atliekų tvarkymo tarifas – Savivaldybės tarybos nustatyta įmoka už komunalinių atliekų tvarkymą, kuri padengia visas Savivaldybės komunalinių atliekų tvarkymo sistemos ir Savivaldybei tenkančias regioninės atliekų tvarkymo sistemos administravimo ir eksploatavimo išlaidas ir kurią komunalinių atliekų turėtojai moka komunalinių atliekų tvarkymo sistemos administratoriui. Pažymime, kad 2018 m. gruodžio 18 d. Kauno miesto savivaldybės tarybos sprendimu Nr. T-629 „Dėl komunalinių atliekų tvarkymo Kauno mieste paslaugų teikimo sutarties sudarymo“, pavesta Kauno miesto savivaldybės administracijos direktoriui su UAB „Kauno švara“ sudaryti sutartį dėl komunalinių atliekų tvarkymo (surinkimo, vežimo ir perdavimo naudoti ir šalinti) paslaugų teikimo. 2018 m. gruodžio 28 d. pasirašyta sutartis SR-1024, kurios 11.3 punkte UAB „Kauno švara“ įpareigota „sudaryti sutartis dėl paslaugų pagal individualiai aptartas sąlygas su visais to pageidaujančiais savivaldybės teritorijoje esančiais atliekų turėtojais. Nesudariusiems sutarčių komunalinių atliekų turėtojams paslaugas teikti už kainą, ne didesnę nei Savivaldybės tarybos patvirtinti maksimalūs įkainiai“. Atsižvelgiant į aukščiau išdėstytą komunalinių atliekų surinkimo ir tvarkymo administravimo nevertinsime, kadangi rinkliavą administruoja UAB „Kauno švara“. [↑](#footnote-ref-5)
6. Tarybos 2018-10-09 sprendimu Nr. T- 500 patvirtinti „Biudžetinės įstaigos „Parkavimas Kaune“ nuostatai“ 9.9., 9.10. punktai. [↑](#footnote-ref-6)
7. Savivaldybės tarybos 2020-05-26 sprendimu Nr. T-215 patvirtinti „Biudžetinės įstaigos „Parkavimas Kaune“ nuostatai“ 9.9. punktas. [↑](#footnote-ref-7)
8. Savivaldybės administracijos direktoriaus 2017-08-23 įsakymu Nr. A- 3084 patvirtinti „Kauno miesto savivaldybės administracijos Viešosios tvarkos skyriaus nuostatai“ [↑](#footnote-ref-8)
9. Duomenys paimti iš banko sąskaitos Nr. LT144010051003604664 išrašų [↑](#footnote-ref-9)
10. 4627574,51 Eur suma nėra labai tiksli, nes iš nurodytos sumos apie 63071 Eur yra už prekybos leidimų išdavimą išskyrus prekybą iš kioskų (534 kodas). BĮ „Parkavimas Kaune“ nuo 2020-07-01 pradėjo administruoti prekybos leidimų išdavimą, išskyrus prekybą iš kioskų, todėl laikotarpiu pagal 534 kodą gautas rinkliavas nuo 2020-07-01 iki 2020-11-30 pervedinėjo netinkamu automobilių parkavimo 538 kodu [↑](#footnote-ref-10)
11. 115202,94 Eur suma nėra labai tiksli, dėl šio dokumento 10 išnašoje nurodytų priežasčių [↑](#footnote-ref-11)
12. BĮ „Parkavimas Kaune“ pradėjo teikti paslaugą ,t.y. išduoti leidimus prekiauti nuo 2020-07-01, todėl 538 kodo ir 534 kodo įmokų duomenys už automobilių parkavimą ir prekybos leidimų išdavimą nėra tikslūs, kadangi pajamas įstaiga 534 kodu pervedė tik už 2020 metų 12 mėn. o nuo 2020 m. liepos mėn. iki 2020 m lapkričio mėn. už prekybos leidimus pervedinėjo 538 kodu, todėl minėtu laikotarpiu 538 ir 534 įmokų duomenys nėra tikslūs. [↑](#footnote-ref-12)
13. Kauno miesto savivaldybės tarybos 2008 m. vasario 7 d.  Nr. T-45 patvirtinti „Vietinės rinkliavos už leidimo įrengti išorinę reklamą savivaldybės teritorijoje išdavimą nuostatai“ (su vėlesniais pakeitimais); Kauno miesto savivaldybės tarybos 2000 12 27 Nr. 246 patvirtinti „Vietinės rinkliavos už leidimo prekiauti ar teikti paslaugas viešosiose Kauno miesto vietose išdavimą nuostatus“ (su vėlesniais pakeitimais) [↑](#footnote-ref-13)
14. 2016-10-31 Centrinio apskaitos skyriaus raštą Nr. 02-4-320 [↑](#footnote-ref-14)
15. El. laiškas 2021-01-22 [↑](#footnote-ref-15)
16. El. laiškais davus užklausimą 2021-01-28, 2021-01-29 Miesto tvarkymo skyriaus specialistei [↑](#footnote-ref-16)
17. Ten pat [↑](#footnote-ref-17)
18. Kauno miesto savivaldybės tarybos 2015 m. rugsėjo 29 d. Nr. T-541 patvirtinti „Vietinės rinkliavos už naudojimąsi Kauno miesto savivaldybės viešąja turizmo ir poilsio infrastruktūra nuostatai“ (su vėlesniais pakeitimais); [↑](#footnote-ref-18)
19. D-229720100, K- 77110020 [↑](#footnote-ref-19)
20. 2016-10-31 Centrinio apskaitos skyriaus raštą Nr. 02-4-320 [↑](#footnote-ref-20)
21. LR finansų ministro 2008-04-28 įsakymas 1K-161 (su vėlesniais pakeitimais) [↑](#footnote-ref-21)
22. Nr. LT984010051003597817, LT153500010003126655, Nr.LT397300010137541183, Nr.LT727044060008188124, Nr. LT144010051003604664 [↑](#footnote-ref-22)
23. 2015-12-31 savivaldybės administracijos direktoriaus įsakymu Nr. A-3943 patvirtini „KMSA Plėtros programų ir investicijų skyriaus nuostatai“ ir 2020-01-07 savivaldybės administracijos direktoriaus įsakymu Nr. A-60 patvirtinti „KMSA Investicijų ir projektų skyriaus nuostatai“ [↑](#footnote-ref-23)
24. galiojo iki 2020-01-07. [↑](#footnote-ref-24)
25. Pareigybės aprašymas patvirtintas Savivaldybės administracijos direktoriaus 2020-06-23 įsakymu Nr. A-2046. [↑](#footnote-ref-25)
26. Savivaldybės administracijos direktoriaus 2015-12-23 įsakymu Nr. A-3709 patvirtinti „Kauno miesto savivaldybės administracijos Miesto tvarkymo skyriaus nuostatai“ 12.9 p. [↑](#footnote-ref-26)
27. Savivaldybės tarybos 2008-12-05 sprendimu Nr. T-595 patvirtinti „Vietinės rinkliavos už leidimo atlikti kasinėjimo darbus Kauno miesto savivaldybės viešojo naudojimo teritorijoje (vietinės reikšmės keliuose, gatvėse, pėsčiųjų ir dviračių takuose, aikštėse, skveruose, kiemuose ir žaliuosiuose plotuose), atitverti ją ar jos dalį arba apriboti eismą joje išdavimą nuostatai“. [↑](#footnote-ref-27)
28. Kauno miesto savivaldybės tarybos 2008-12-05 sprendimu Nr. T-595 patvirtinti „Vietinės rinkliavos už leidimo atlikti kasinėjimo darbus Kauno miesto savivaldybės viešojo naudojimo teritorijoje (vietinės reikšmės keliuose, gatvėse, pėsčiųjų ir dviračių takuose, aikštėse, skveruose, kiemuose ir žaliuosiuose plotuose), atitverti ją ar jos dalį arba apriboti eismą joje išdavimą nuostatai“. [↑](#footnote-ref-28)
29. Apgyvendinimo paslaugos, kurias teikia viešbučiai, moteliai, svečių namai [↑](#footnote-ref-29)
30. Apgyvendinimo paslaugos, kurias teikia kempingai, nakvynės paslaugų namai, jaunimo nakvynės namai, fiziniai asmenys, įsigiję verslo liudijimus (teikia paslaugas, įeinančias į EVRK klasę 55) ar užregistravę individualią veiklą, ir kiti specialaus apgyvendinimo paslaugų teikėjai (išskyrus apgyvendinimą nakvynės namuose ir krizių centruose, teikiant socialinės priežiūros paslaugas). [↑](#footnote-ref-30)
31. Kauno miesto savivaldybės administracijos direktoriaus 2018-02-26 įsakymu Nr. A-620 patvirtintas „Vietinės rinkliavos už naudojimąsi Kauno miesto savivaldybės viešąja turizmo ir poilsio infrastruktūra deklaracijos pildymo ir pateikimo tvarkos aprašas“. [↑](#footnote-ref-31)
32. Kauno miesto savivaldybės tarybos 2014-12-22 sprendimu Nr. T-739 patvirtinti Vietinės rinkliavos už leidimo įvažiuoti mechaninėmis transporto priemonėmis į valstybės saugomas teritorijas išdavimą nuostatai (su vėlesniais pakeitimais). [↑](#footnote-ref-32)
33. Kauno miesto savivaldybės administracijos direktoriaus 2016-12-15 įsakymu Nr. A-3611 patvirtintas Leidimų įvažiuoti mechaninėmis transporto priemonėmis į valstybės saugomas teritorijas išdavimo tvarkos aprašas (su vėlesniais pakeitimais). [↑](#footnote-ref-33)
34. El. laiške 2021-02-10 BĮ „Parkavimas Kaune“ nurodė, kad tokio registro nerengia [↑](#footnote-ref-34)